stanford-oval/wikipedia huggingface dataset:
היסטוריה צבאית של קנדה
לאחר המלחמה הקרה > השיטפון בנהר האדום

השיטפון בנהר האדום בשנת 1997 היה הקשה ביותר מאז 1826 והשפיע על דקוטה הצפונית ועל מניטובה. מצב חירום הוכרז באזורי ההצפה. במהלך מה שכונה "ההצפה של המאה", מעל 8500 חיילים נשלחו למניטובה לסייע בפעולות פינוי, בניית סכרים ובמאמצים אחרים כנגד השיטפון.
לאחר המלחמה הקרה > סופת השלגים בצפון אמריקה

בשנת 1998 התקיים מבצע נרחב לסיוע אזרחי בעקבות סופת שלג שהייתה למעשה רצף של סופות שנעו על רצועה צרה יחסית שהשתרעה בין מזרח אונטריו, המשך בצפון קוויבק ובנובה סקוטיה ועד לאזורים שמצפון לניו יורק ומרכז מיין שבארצות הברית. התנועה בכבישים הייתה בלתי אפשרית עקב שלגים או עצים שקרסו, קווי חשמל נותקו וכוסו בשכבה עבה של קרח ורכבי חירום בקושי הצליחו להגיע ממקום למקום. ב-7 בינואר, מחוזות ניו ברנזוויק, אונטריו וקוויבק ביקשו את סיועם של הכוחות הקנדיים ומבצע הסיוע החל ב-8 בינואר כש-16,000 חיילים הועסקו בו. הייתה זו משימת הסיוע בעקבות אסון טבע הגדולה ביותר שבוצעה על אדמת קנדה מבחינת כמות כוח האדם שלה והגדולה בכלל מאז מלחמת קוריאה.
המאה ה-21

במהלך המאה ה-21 השתתפה קנדה במגוון משימות לסיוע במלחמה העולמית בטרור, כולל מבצע חירות מתמשכת בהובלת ארצות הברית. אלו כללו מבצעים שנוהלו במימי הים הערבי ומפרץ עומאן בין השנים 2001–2012. חיל משלוח זה היה הגדול ביותר של הצי הקנדי מאז מלחמת העולם השנייה, ובו לקחו חלק 15 ספינות מלחמה. בשיא הפעילות בינואר 2002, שהו באזור שש ספינות מלחמה ו-1,500 איש, שביצעו סיורים וסיכלו פעולות טרור ומשלוחי סמים בלתי חוקיים.
בעוד שקנדה השתתפה בכמה כוחות משימה רב-לאומיים בראשית המאה, היא נמנעה מלהצטרף לקואליציה הרב-לאומית בהובלת ארצות הברית במהלך מלחמת עיראק. אף על פי שקנדה לא הייתה מעורבת ישירות במלחמת עיראק, כוחותיה סייעו בהקלה על כוחות הצי של ארצות הברית במהלך העימות כאשר הם הרחיבו את חלקו של חיל האוויר הקנדי בכוח המשימה המשולב 151, שנאבק בשוד הימי לחופי סומליה. כמה קנדים, ששירתו כקצינים מחליפים ביחידות בריטיות ואמריקאיות, השתתפו גם הם בפלישה לעיראק ב-2003.
המאה ה-21 > מלחמת אפגניסטן

שבועות ספורים לאחר פיגועי 11 בספטמבר התחייבה קנדה להצטרף למלחמת אפגניסטן. הכוחות המיוחדים של קנדה השתתפו בפלישת ארצות הברית לאפגניסטן ב-2001, בנוסף לכוח רגלים של 1,200 חיילים שנשלח לקנדהאר בפברואר 2002 כדי להילחם בכוחות של אל-קאעדה ושל הטליבאן ולסייע בפעילות הומניטרית.
לאחר הפלישה, פעלו יחידות קנדיות במסגרת כוח הסיוע הביטחוני הבין-לאומי של נאט"ו. הכוחות המזוינים של קנדה שלחו קבוצת קרב של 2,000 איש, לצד סיוע שריון, ארטילריה ואוויר, לטובת כוח הסיוע. הכוח הוצב בקאבול בשנים 2003–2005, והוטלה עליו המשימה לספק ביטחון ולפרק את המיליציות האפגניות מנשקן. בנובמבר 2005 פתחו הקנדים ב"מבצע ארצ'ר" (Operation Archer) והסיטו את התמקדותם מקאבול לקנדהאר. לאחר העברתה לקנדהאר, ביצעה קבוצת הקרב פעולות נגד מורדים ופיקחה על צוות השיקום המחוזי. בקנדהאר קבוצת הקרב נחלה סדרה של ניצחונות, דוגמת "מבצע מדוזה" (Operation Medusa). על כל פנים, לא עלה בידם לחסל את כל כוחות האויב באזור, שמצאו מקלט בצד הפקיסטני של גבול אפגניסטן-פקיסטן.
התמיכה הציבורית הקנדית במלחמה דעכה כאשר בסוף 2006 עלה מספר האבדות. מצב זה גרם באחת שנה לבחירת "החייל הקנדי" כ"מחולל החדשות של השנה", תואר שמוענק מדי שנה על ידי סוכנות החדשות The Canadian Press. התמיכה במלחמה צנחה עוד יותר לאחר שאנשי כוח המשימה המשולב 2 צולמו מעבירים עצורים לידי כוחות הביטחון האפגנים שבסופו של דבר עינו אותם. על אף העלייה בהתנגדות הציבורית למלחמה, נותרה ממשלת קנדה מחויבת אליה עד 2011, בין השאר בשל התיאור שלה כהצלחה על ידי הכוחות הקנדיים. ב-2011 סיימה קנדה את פעילויותיה הקרביות באפגניסטן. אף על פי כן, מעט חיילים קנדים נותרו באפגניסטן עד מרץ 2014 כדי לאמן את הצבא הלאומי של אפגניסטן ואת המשטרה הלאומית במסגרת משימת האימון של נאט"ו. סגל פיקוד כוחות המבצעים המיוחדים נשלח מחדש לזמן קצר לאפגניסטן במהלך השתלטות הטליבאן מחדש על אפגניסטן ב-2021 כדי לפנות אזרחים קנדים, לסגור את השגרירות שם ולסייע בארגון הרכבת האווירית שיצאה מקאבול.
יותר מ-40,000 חיילים קנדים שירתו באפגניסטן. 12 שנות הפעילות שם היו המערכה הצבאית הארוכה ביותר של קנדה, ובמהלכה נהרגו 165 איש, כולל 158 חיילים ושבעה אזרחים. בעימות זה הייתה הפעם הראשונה בה נהרגה בקרב חיילת אישה, קפטן ניקולה גודארד (אנ') מארטילריית הפרשים הקנדית המלכותית.
המאה ה-21 > מלחמת האזרחים בלוב

ב-19 במרץ 2011 הקואליציה הבינלאומית החלה את התקיפה הצבאית הבינלאומית בלוב כדי ליישם את החלטה 1973 של מועצת הביטחון של האו"ם בתגובה למלחמת האזרחים הראשונה בלוב. תרומתה של קנדה לפלישה כלל סיוע ימי ואווירי. פיקוד נאט"ו לקח את האחריות על המבצע בפיקודו של לוטננט גנרל צ'ארלס בוצ'רד (Charles Bouchard) מחיל האוויר המלכותי הקנדי. במהלך מלחמת האזרחים הוכרז בלוב אזור אסור לטיסה כדי למנוע מכוחות הממשלה הנאמנים למועמר קדאפי לבצע תקיפות אוויריות על כוחות צבא השחרור הלאומי ועל אזרחים. המעורבות הצבאית בוצעה במסגרת נאט"ו וכללה אמברגו על נשק, הכרזה על אזור אסור לטיסה ומנדט לנקוט בכל האמצעים הדרושים כדי להגן על אזרחי לוב. ב-28 באוקטובר 2011 הודיע ראש ממשלת קנדה, סטיבן הרפר כי המשימה הסתיימה בהצלחה.
המאה ה-21 > מלחמת האזרחים במאלי

החל מראשית שנת 2012 החלו כמה קבוצות מורדים במאלי להשתלט על המדינה. בינואר 2013 ביקשה ממשלת מאלי את עזרתה של צרפת במיגור ההתקוממות. בדצמבר התיר האו"ם התערבות של מדינות אפריקה בכפוף לאישור הקהילה הכלכלית של מדינות מערב אפריקה. צרפת ביקשה מבעלות בריתה בנאט"ו להיות מעורבים. קנדה סייעה תחילה על ידי שליחת מטוס הC-17 גלובמאסטר לשימוש במשימות תובלה. בהמשך נשלח כוח של 22 חיילים קנדים שהגיעו לאבטח את שגרירות קנדה במאלי. בשנים 2015–2022 תמך חיל האוויר הקנדי במבצע ברקאן, כולל שליחת יותר מ-1,250 איש לטובת פינויים רפואיים במסוקים בשנים 2018–2019.
ב-2019 החלו הכוחות הקנדים לסגת ממאלי באופן מדורג, כאשר הכוחות המזוינים של רומניה לקחו על עצמם את האחריות על פינויים רפואיים במסוקים במסגרת המבצע. החייל הקנדי האחרון יצא ממאלי בנובמבר 2023.
המאה ה-21 > המלחמה נגד המדינה האסלאמית

בספטמבר 2014 הצטרפה קנדה לקואליציה העולמית נגד המדינה האסלאמית. מנובמבר 2014 ועד פברואר 2016 ביצעו מטוסי מקדונל דאגלס F/A-18 הורנט קנדים 246 תקיפות בעיראק ו-5 תקיפות בסוריה. בפברואר 2016 הגדירו הכוחות הקנדים מחדש את משימתם מפעולות קרביות לאימונים, וצמצם את היקף המשימה. כוחות המשימה ממוקמים במרכזים לוגיסטיים בכווית וכוללים משימות אימון בעיראק, ירדן ולבנון.
הכוחות המיוחדים הקנדים נשלחו לסייע במשימות האימון. ב-2021 הם השתתפו בשני מבצעים של הכוחות המזוינים של עיראק בתפקידים בלתי-קרביים. יחידה נוספת של הכוחות המיוחדים הייתה מעורבת בפעילות מיוחדת של חיל האוויר של ארצות הברית שנמתחה עליה ביקורת על עקיפת כללית שנועדו להגן על אזרחים וגרמה למאות מקרי מוות של בלתי מעורבים. הרחבת השימוש של חיל האוויר הקנדי בכוחות המיוחדים שיקפה שינוי בחשיבה הצבאית, כאשר בהדרגה הוא הסתמך יותר על יחידות אלו במקום על כוחות קונבנציונליים, כדי לטפל בלוחמה אסימטרית במבצעים שנמצאים ב"תחום האפור". סקירה ביטחונית מ-2017 הודתה בשימוש בגישה זו וצפתה שהיא תמשיך להיות מיושמת בעתיד הנראה לעין.
משימות שמירת השלום

קנדה השתתפה ביותר מ-50 משימות שמירה על השלום, כולל כל הפעולות מסוג זה של האומות המאוחדות מאז 1989. יותר מ-125,000 קנדים שירתו בכוחות שמירת השלום, וכ-130 קנדים מתו במהלך משימות אלו. הסיוע של קנדה לתהליכים מרובי-צדדים והאינטרנציונליזם קשורים קשר הדוק למאמצי שמירת השלום.
תפקידה של קנדה בפיתוח פעילויות שמירת השלום במהלך המאה ה-20 והשתתפותה בהן עיצבו את המוניטין שלה כמעצמת ביניים חיובית. התיווך המוצלח של קנדה במשבר סואץ ב-1956 יצר עבורה אמינות כמדינה המחויבת לטובת הכלל. הציבור הקנדי זיהה בהדרגה את משימות שמירת השלום כתרומה החשובה ביותר ליחסים הבינלאומיים.
קנדה התמודדה עם מחלוקות בנוגע למעורבותה בכמה ממשימות שמירת השלום, שהובילו להערכה צבאית מחודשת בסוף שנות ה-90. בפרוש המאה ה-21, מעורבותה של קנדה במשימות שמירת השלום הצטמצמה באופן משמעותי, כאשר משימותיה הועברו למשימות באמצעות נאט"ו. שינוי זה הוביל למשימות שמירת שלום בעלות גוון יותר צבאי על פני תפקידי שמירת שלום מסורתיים יותר.
ראו גם

הכוחות הקנדיים
קנדה במלחמת העולם הראשונה
ביאורים

↑  לפי הגדרה נפוצה, שמקורה בפיקוד המבצעים המיוחדים של ארצות הברית "תחום אפור" הוא "אינטראקציה תחרותית בין ובתוך שחקנים מדינתיים ושאינם מדינתיים, הנמצאת בין התחומים שבאופן מסורתי מובחנים דואלית כמלחמה ושלום. היא מאופיינת בעמימות לגבי הטבע של הסכסוך, בחוסר בהירות לגבי זהות הצדדים המעורבים, או באי-ודאות בנוגע למסגרות המדיניות והמשפטיות הרלוונטיות".
עודד זימן

| --- | --- |
 לידה:  ישראל ישראל
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד סיירת צנחנים  מפקד בא"ח צנחנים  מפקד חטיבה 55  מפקד בא״פ לכיש
 פעולות ומבצעים
 האינתיפאדה השנייה    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
 
עודד זימן הוא קצין בצה"ל בדרגת אלוף-משנה, המשמש מפקד חטיבה 55 ובמקביל מפקד בא"פ לכיש. קודם לכן שימש מפקד בא"ח צנחנים ומפקד סיירת צנחנים.
בדיון איו״ש שהתקיים בראשות הרמטכ״ל רא״ל אייל זמיר ב-5 במרץ 2025 סוכם כי ימונה לקצין אג״ם בפיקוד הצפון.
ביוגרפיה

עם גיוסו לצה"ל בשנת 2003, התנדב זימן לצנחנים והתקבל לפלחה"ן צנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בשנת 2008 היה סגן מפקד הפלחה"ן במבצע עופרת יצוקה. בשנים 2013-2011 פיקד על פלחה"ן צנחנים. בהמשך לקח חלק במבצע צוק איתן ושימש כקצין האג"ם של חטיבת הצנחנים. בשנת 2019 מונה למפקד סיירת צנחנים. תחת פיקודו הגדוד הוסב ממתכונת גדס"ר לסיירת. בהמשך מונה למפקד בא"ח צנחנים בין השנים 2021–2023. במהלך תפקידו כמפקד הבא״ח נהרג לוחם במהלך שבוע אימון. ב-2023 הועלה לדרגת אל"ם ומונה למפקד חטיבה 55.
הערות שוליים

↑  https://IDFANC.activetrail.biz/ANC0603202572327562345, idfanc.activetrail.biz (באנגלית)
↑  יואב זיתון, גרמניה, תיעוד מיוחד | עם הצנחנים הישראלים בגרמניה: "נלחם ביערות כמו סבא שלי", באתר ynet, 25 באפריל 2019.
↑  גל פרל פינקל, נצראללה חושב שלישראל אין את הנחישות לפתוח במערכה קרקעית, לא בטוח שהוא טועה, הבלוג על הכוונת, ‏ 27 באפריל-2019.
↑   גדעון לוי, כשחיילים ישראלים וחיילים גרמנים שוכבים יחד בשוחות של בוואריה, באתר הארץ, 23 באפריל 2019.
↑  שי לוי, ‏לוחם צה"ל נהרג מירי באימון בבסיס צנחנים בדרום, באתר ‏מאקו‏, 27 ביוני 2023
↑  סמל אור ישראלוב הובא למנוחות, אמו לחבריו: "צה"ל לקח לי את הבן - כולכם ילדי", באתר ynet, 27 ביוני 2023.
↑   מפקד חדש לעוצבת ׳חוד החנית׳, באתר צה"ל, 1 באוגוסט 2023.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ברמינגהאם סיטי

מועדון כדורגל ברמינגהאם סיטי (אנגלית: .Birmingham City F.C) הוא מועדון כדורגל מקצועני מהעיר ברמינגהאם שבאנגליה המשחק בליגה האנגלית השלישית.
מגרשה הביתי של הקבוצה מאז 1906 הוא אצטדיון סנט אנדרוז. אסטון וילה נחשבת ליריבתה הוותיקה ביותר של ברמינגהאם סיטי, עקב היותה יריבתה העירונית. כינויו של המועדון בפי אוהדיו הוא "הכחולים" בשל צבעי תלבושת הקבוצה. אוהדי הקבוצה נקראים "האפים הכחולים".
היסטוריה

המועדון נוסד ב-1875 בשם סמול הית' אליאנס. השם עבר כמה גלגולים שונים: ב-1888 שונה שם המועדון לסמול הית', ב-1905 למועדון הכדורגל ברמינגהאם, וב-1943 קיבל המועדון את שמו הנוכחי.
בעת שנקרא "סמול הית'" היה המועדון בין המועדונים המייסדים של הליגה השנייה באנגליה, ובנוסף היה גם למועדון הראשון שזוכה באליפות הליגה השנייה. התקופה המוצלחת ביותר של הקבוצה הייתה בשנות ה-50 ובתחילה שנות ה-60. בעונת 1955/1956, הקבוצה סיימה במקום הגבוה ביותר בהיסטוריה שלה בליגה הראשונה (6), ובנוסף העפילה לגמר גביע ה-FA‏ ב-1956. ב-1960 וב-1961 העפילה הקבוצה לגמר גביע ערי הירידים, ובשני הגמרים הפסידה בתום המשחקים (אז שוחקו הגמרים בשני משחקים - בית וחוץ) לברצלונה הספרדית (ב-1960) ולרומא האיטלקית (ב-1961). התואר הגדול היחיד של המועדון הוא גביע הליגה ב-1963, לאחר ניצחון 3 - 1 על אסטון וילה בבסיכום שני החלקים של משחק הגמר. במרבית עונותיה שיחקה ברמינגהאם סיטי בליגה האנגלית הבכירה, אף על פי שחוותה תקופה ארוכה, בין השנים 1986–2002, בה שיחקה באופן רציף בליגות נמוכות יותר. באותה התקופה היא שיחקה בשתי תקופות קצרות ונפרדות בפוטבול ליג 3, ופעמיים זכתה בפרס הפוטבול ליג. בעונתה הראשונה בפרמייר ליג סיימה במקום ה-13. בעונת 2005/2006 בפרמייר ליג ירדה הקבוצה לצ'מפיונשיפ לאחר שלא הצליחה לנצח במחזור ה-37 את ניוקאסל יונייטד וסיימה בתיקו 0-0.
בסוף עונת 2008/2009 העפילה הקבוצה לפרמייר ליג. בעונת 2010/2011 סיימה הקבוצה במקום ה-18 בפרמייר ליג וירדה לליגת המשנה, הצ'מפיונשיפ. עם זאת, באותה עונה זכתה הקבוצה בגביע הליגה לאחר ניצחון בגמר על ארסנל, הישג שזיכה אותה בהשתתפות בליגה האירופית אף שהקבוצה ירדה לליגה המשנה. במסגרת הליגה האירופית סיימה הקבוצה במקום השלישי בשלב הבתים אחרי קלאב ברוז' וספורטינג בראגה, מרחק נקודה מהמקום השני המוביל לשלב הבא של המפעל.
בתום עונת 2023/2024 בצ'מפיונשיפ סיימה הקבוצה במקום ה-22 וירדה לפוטבול ליג הראשונה.
כדורעף חופים בישראל

כדורעף חופים בחוף ארכדיה בהרצליה
כדורעף החופים בישראל החל את דרכו כענף ספורט חובבני במגרשי חוף שהקימו רשויות מקומיות. החל משנות ה-90 התחיל איגוד הכדורעף בישראל לפתח את הענף מקצועית וכיום ישנן נבחרות ישראל וליגה.
היסטוריה

בשנת 1992 יזמה חברת ההפקות פינג פונג בע"מ בניהולם של איריס אלחנני וגיל עובדיה את טורניר הכדורעף החופים הראשון בישראל שהתקיים בחוף גורדון בתל אביב בחסות מחלקת הספורט בעיריית תל אביב, חברת מי עדן ובשיתוף איגוד הכדורעף. בהמשך נמכרו הזכויות של חברת פינג פונג בע"מ לאיגוד הכדורעף שהמשיך לארגן את טורניר כדורעף חופים שהחל בתל אביב, ושנה לאחר מכן הייתה כבר אליפות ישראל הרשמית. בשנת 1996 נערכה גם אליפות בתי הספר הראשונה בכדורעף חופים, ביזמת התאחדות הספורט לבתי ספר ובשיתוף פעולה עם היחידה לטיפוח ספורטאים צעירים מצטיינים ואיגוד הכדורעף מאז ועד היום מדי שנה במהלך חודש יוני מתקיימת אליפות ארצית בכדורעף חופים לתלמידים ולתלמידות מכיתות ז' ועד י"ב מטעם התאחדות הספורט לבתי הספר.
בשנת 2013 הוקמה "מנהלת כדורעף החופים" באיגוד הכדורעף. מטרת המנהלת להוות הגוף המייעץ מקצועית וארגונית וכמו כן מוציא לפועל של תוכניות הפיתוח של כדורעף החופים הישראלי. בראש המנהלת עומד חבר הנהלת איגוד הכדורעף אשר אלקובי.
בספטמבר 2015 נפתחה במכון וינגייט האקדמיה למצוינות בכדורעף חופים. באקדמיה חיים בתנאי פנימייה ספורטאים וספורטאיות צעירים בגילאי 13–18 שמהווים את השלד של נבחרות ישראל הצעירות. מטרות האקדמיה הן לדאוג לקידום רמת כדורעף החופים והרחבת בסיס הפירמידה ההישגית בנוסף לבניית עתודה הישגית איכותית לנבחרות הבוגרות. את האקדמיה מאמן מיום הקמתה אוהד רדקו ושון חן לויתן.
הפרויקט האולימפי

בשנת 2013 הוקם הפרויקט האולימפי של איגוד הכדורעף שמטרתו השתתפות בהמשחקים האולימפיים באולימפיאדת טוקיו 2020. הפרויקט מופעל על ידי איגוד הכדורעף, משרד התרבות והספורט והוועד האולימפי בישראל. את הפרויקט אימן בשלוש השנים הראשונות שקד חיימי ולאחר המשחקים האולימפיים אולימפיאדת ריו 2016 נבחר המאמן הברזילאי/איטלקי פאולו רוברטו מוריירה דה קוסטה Paulo Roberto Moreira Da costa שהוביל את זוגות הגברים של הנבחרת האיטלקית כמנהל טכני ומאמן ראשי לזכייה במדליית הכסף של הזוג הראשון ומקום תשיעי של הזוג השני במשחקים האולימפיים בריו להוביל את הפרויקט הלאומי של ישראל
בשנת 2017 הובילו את הפרויקט שון פייגה ואריאל הילמן בתור הזוג המוביל, ונתנאל (נתי) אוחנה ואמיר וינרסקי כזוג העתודה. המנהל המקצועי הוא שון חן לויתן (המאמן הראשי של האקדמיה למצוינות של איגוד הכדורעף) ועוזר מאמן אוהד רדקו. בשנת 2017 נפתח במקביל פרויקט נשים שמטרתו השתתפות באולימפיאדת פריז. שתי הנבחרות לא הצליחו להעפיל.
נכון לשנת 2024 מטרת הפרויקט להעפיל לאולימפיאדת לוס אנג'לס כאשר אילון אלעזר וקווין קוזמיצ'וב הם הזוג המוביל בגברים, אותם מאמן לסירוגין המדליסט האולימפי לשעבר מביג'יינג פיל דלהאוזר (אנ').
ליגת כדורעף חופים - "הסבב הישראלי"

בשנת 2003 הוקמה הליגה הישראלית בכדורעף חופים שפעלה בחודשים יולי אוגוסט בחופי תל אביב, הרצליה ונתניה.
החל מיולי 2014, עם המלצות ועדת לובצקי אשר קבעו כי כדורעף חופים הוא ענף אישי, פורקה הליגה ובמקומה הוקם "הסבב הישראלי בכדורעף חופים". הסבב אשר פועל בין החודשים מאי לאוגוסט ברוב חופי הארץ מקיים טורנירים בני יומיים. הסבב לרוב מתחיל ביום חמישי אחר הצהריים ומסתיים ביום שישי בשעות הצהריים המאוחרות. בסבב מתקיימים מספר טורנירים במקביל:
טורניר רמה א' לגברים ולנשים
טורניר רמה ב' לגברים ולנשים
טורניר לנוער בנים ובנות
שחקני הסבב צוברים ניקוד הנצבר לאורך כל העונה ומשפיע על מיקומם ברישום לתחרות הבאה.
השחקנים הממוקמים במקומות 1–8 בטורניר רמה א' זוכים בפרסים כספיים בעוד שחקני המקומות 1–3 בטורנירים הנוספים זוכים בפרסים שונים מתנת איגוד הכדורעף.
הסבב מסתיים באליפות ישראל בכדורעף חופים. אלופי ישראל 2016 הם בגברים שון פייגה ואריאל הילמן ובנשים ג'ניפר גוז ויעל ילין סדבון.
החל משנת 2017 משנה הסבב את שמו ל"סבב Life All In בכדורעף חופים".
אלופי ישראל לשנת 2017 בגברים הם שון פייגה ואריאל הילמן ובנשים צאלה מוהר וג'ניפר גוז.
בתי ספר לכדורעף חופים

מלבד אגודות החופים הפעילות באיגוד הכדורעף החלו החל לקום בתי ספר פרטיים ללימוד הענף.
"IBV" - בית הספר הראשון לכדורעף חופים בישראל הוקם בשנת 2009 על ידי שי ראובני, נועה גרומר ומיכאל דהרי בשיתוף עיריית תל אביב-יפו אגף הספורט. בית הספר פועל בחוף גורדון ת"א. בשנת 2015 שינה בית הספר את שמו לכ"ח ת"א - העמותה לכדורעף חופים על שם רועי פלס, לזכר שחקנה שנהרג במהלך מבצע צוק איתן. בעמותה כ-250 מתאמנים, 70% מתוכם נשים. בעמותה פועלים שבעה מאמנים ומאמנות.
"מכבי AOV אשדוד"- הוקם בשנת 2014 והוא מועדון אזורי לכדורעף, כדורעף חופים וכדורשת הממוקם באזור השפלה וממוקד בערים יבנה, אשדוד וגן יבנה. המועדון מפעיל בית ספר לכדורעף לילדים החל מכיתה ד', מועדונים בית ספריים החל מכיתה ז', וקבוצות נוער ובוגרים אשר מתחרים בכדורעף וכדורעף חופים. המועדון מנוהל על ידי אלכס בובריק ואורי שפירא אשר משמשים כמאמנים ושחקנים פעילים במועדון.
"אמ. פי (mp) קיסריה חוף הכרמל" הוקם בשנת 2016 בשיתוף עם מועצה אזורית חוף הכרמל והחברה לפיתוח קיסריה. מועדון כדורעף חופים הממוקם בקיסריה ופועל בניהולו של שקד חיימי, מאמן נבחרת ישראל לשעבר. אמ. פי הן ראשי תיבות של מאטצ' פוינט (נקודת משחק). במועדון משחקים כדורעף חופים כל השנה ומפתחים פירמידת משתתפים מכיתה ג' ועד בוגרים.
סנדבוקס (Sandbox). מועדון אשר פועל בחוף מציצים בתל אביב. המועדון הוקם על ידי אלופת ישראל בעבר אלונה צ'רקס ובן זוגה תומר סבירסקי. במועדון פועלות עשרות קבוצות אשר מחולקות על פי מגדר ורמה, החל מרמת מתחילים ועד רמה 8.
תחרויות בינלאומיות בישראל

ישראל אירחה פעמיים בתל אביב את אליפות אירופה עד גיל 20. לראשונה, ביולי 2005 בחוף ירושלים, וביולי 2011 בחוף גורדון. בגברים נתי אוחנה ואלכסנדר קופזון סיימו במקום ה-9 ושלו סעדה ואלון סנדרוביץ במקום ה-19 ובנשים זוהר שושן וספיר ראובני סיימו במקום ה-13 ויעל לוטן וקרן גלוק סיימו במקום ה-19.
בשנת 2015 אירחה ישראל בחוף הקשתות באשדוד את הסיבוב הרביעי בגביע היבשתי CEV Continental Cup וסיימה במקום השלישי גברים ובנשים.
בחודש נובמבר 2019 התקיים לראשונה בארץ, בחוף פרישמן בתל אביב, טורניר מהסבב הבינלאומי של איגוד הכדורעף העולמי (FIVB) ברמת כוכב אחד.
הערות שוליים

↑  קווי יסוד בהתפתחותו ההיסטורית, החוקתית והטכנית-טקטית של משחק הכדורעף בעולם ובישראל
↑  כדורעף חופים – ענף אולימפי חדש באקדמיית וינגייט למצוינות בספורט
↑  בונים בחול: כדורעף החופים יכבוש את המדינה? - one.co.il
↑  איגוד הכדורעף – נבחרת ישראל
↑  פייגה והילמן זכו באליפות ישראל בחופים, באתר ערוץ הספורט, 27 באוגוסט 2017
↑  Tel Aviv FROM NOV 6TH TO NOV 9TH, 2019, באתר Beach Volleyball World Tour, ‏9 בנובמבר 2019
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
נתנאל לסרי

| --- | --- |
אין תמונה חופשית
 השתייכות:   צבא הגנה לישראל
 תקופת הפעילות:  מ-2004
 דרגה:   אלוף-משנה
 תפקידים בשירות
 מפקד גדוד 9  מפקד עוצבת הגולן
נתנאל (נתי) לסרי (נולד ב-1986) הוא קצין צה"ל בדרגת אלוף-משנה, פיקד על עוצבת הגולן.
בדיון איוש שהתקיים בראשות הרמטכ״ל רא״ל אייל זמיר ב-5 במרץ 2025 סוכם כי ימונה לראש מחלקת התכנון בזרוע היבשה.
ביוגרפיה

לסרי נולד בלוד, התגייס לצה"ל ב-2004 ושירת כלוחם בחטיבה 401 של חיל השריון. במלחמת לבנון השנייה לחם כאיש צוות טנק. שירת כמפקד טנק בחטיבה 401 ומפקד מחלקה בחטיבה 460. במבצע עופרת יצוקה שירת כקצין מבצעים גדודי, ובמבצע חורף חם כסגן מפקד פלוגה. לאחר לימודים במכללה לפיקוד טקטי שירת כמפקד פלוגת ההכשרות של גדוד 52 ולאחר מכן מפקד פלוגה מבצעית בגדוד 52. הוא זכה על פועלו בבלימת מתקפת הטרור במפגש הגבולות ישראל-מצרים-רצועת עזה בתעודת הערכה ממפקד אוגדת עזה. פיקד על הפלוגה גם במהלך מבצע עמוד ענן. על תפקידו זכה לתעודת הצטיינות מהרמטכ"ל. ב-2013 מונה למפקד פלוגת ההכשרות של קורס מפקדי טנקים בגדוד 196 של חטיבה 460 והשתתף במבצע צוק איתן. ב-2015 מונה לסמג"ד 52 ולאחר מכן שירת כעוזר ראש אגף המבצעים. בשנים 2019–2021 פיקד על גדוד 9. ב-2021 מונה לקצין אג"ם של אוגדה 162.
באוגוסט 2023 מונה למפקד עוצבת גולן והחרמון ושירת בתפקיד עד אפריל 2024.
לסרי בעל תואר ראשון במדעי החברה מאוניברסיטת בר-אילן, תואר שני בייעוץ ארגוני מהמכללה למנהל ותואר שני במדע המדינה מאוניברסיטת חיפה. נשוי ואב לשלושה.
הערות שוליים

↑   סיפור הגבורה של סרן נתנאל לסרי וסגן תומר עמרי, באתר צה"ל, 18 בפברואר 2021
↑  עמרי ברק וגיא ורון, ‏קצין מנע פיגוע - פעמיים, באתר ‏מאקו‏, 28 במרץ 2013
↑  [https://www.maarachot.idf.il/media/x41pfgfr/ראשון-בתנועה-חטיבת-בני-אור-במבצע-צוק-איתן-1-54-101.pdf ראשון בתנועה - סוף:
גדוד שחק בקרב], אתר מערכות
עמי ביטון

| --- | --- |

אל"ם עמי ביטון בטקס סיום תפקידו כמפקד יחידת רפאים, יולי 2021
 לידה:  1981 (בן 44 בערך) קריית גת, ישראל ישראל
 מדינה:  ישראל 
 כינוי:  עמי
 השכלה:  הקריה האקדמית אונו 
 השתייכות:   צבא הגנה לישראל
 תקופת הפעילות:  מ-אוגוסט 1999
 דרגה:    אלוף-משנה
 תפקידים בשירות
  מפקד פלגת לוחמים ביחידת דובדבן   מפקד פלס"ר צנחנים    ראש ענף גדס"ר במא"ש במל"י  מפקד גדוד 202   מפקד יחידת דובדבן   מפקד יחידת רפאים   מפקד החטיבה הצפונית ברצועת עזה   מפקד חטיבת הצנחנים
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מבצע שומר החומות  מבצע עלות השחר  מלחמת חרבות ברזל
 עיטורים
   צל"ש מפקד חטיבה
 
עמיחי (עמי) ביטון (נולד בשנת 1981) הוא קצין בצה"ל בדרגת אלוף-משנה, המשרת כמפקד חטיבת הצנחנים. קודם לכן שירת כמפקד החטיבה הצפונית ברצועת עזה, מפקד יחידת רפאים, מפקד יחידת דובדבן ומפקד גדוד 202.